section_heading: Kritike
paragraph_text: Roger Ebert iz Chicago Sun-Timesa dao je filmu četiri zvjezdice i napisao "Ruska obećanja nisu običan kriminalistički triler, kao što ni Cronenberg nije običan redatelj", te dodao, "Cronenberg se sa svakim filmom penjao na ljestvici najboljih redatelja, a ovdje se ponovno mudro udružio s Mortensenom" koji "tako duboko ulazi u ulogu da ga isprva ne prepoznajete." Ebert je rekao kako u filmu postoji scena tučnjave koja "postavlja jednake standarde koje je Francuska veza postavila za potjere."